13. Tlhalosa gore ke eng se re ka se dirang gore re kgone go opela ka bopelokgale. 4 Mo lekgolong la ntlha la dingwaga, batho bangwe ba ba ileng ba amogela dithuto tsa ga Jesu ba ile ba palelwa ke go tswelela ba tsamaya mo boammaaruring. Ka sekai, nako nngwe fa Jesu a sena go fepa boidiidi ka tsela ya kgakgamatso, bo ile jwa mo sala morago fa a ne a ya kwa karolong e nngwe ya Lewatle la Galalea. Fa ba le koo, Jesu o ile a bua sengwe se se ileng sa ba tshosa. O ne a re: “Fa lo sa je nama ya Morwa motho lo bo lo nwa madi a gagwe, ga lo na botshelo mo go lona.” Go na le gore ba mo kope gore a tlhalose gore o kayang, ba ne ba kgopisega ba bo ba re: “Puo eno e a tsitsibanya; ke mang yo o ka e reetsang?” Ka ntlha ya seo, “bontsi jwa barutwa ba gagwe ba tswa ba ya kwa dilong tse ba di tlogetseng kwa morago mme ba se ka ba tlhola ba tsamaya le ene.”—Joh. 6:53-66.